

#### TRAKŲ RAJONO SAVIVALDĖS TARYBA

#### SPRENDIMAS

#### DĖL TRAKŲ RAJONO JAUNIMO TURIZMO IR LAISVALAIKIO CENTRO 2020 METŲ VEIKLOS ATASKAITOS IR 2021 M. VEIKLOS PLANO PATVIRTINIMO

2021 m. vasario 25 d. Nr. S1E–39

Trakai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 ir 40 punktais, Trakų rajono savivaldybės tarybos 2018 m. gegužės 31 d. sprendimu Nr. S1E-103 ”Dėl Trakų rajono Jaunimo turizmo ir laisvalaikio centro naujos redakcijos nuostatų patvirtinimo“, Trakų rajono savivaldybės taryba n u s p r e n d ž i a:

1. Patvirtinti Trakų rajono jaunimo turizmo ir laisvalaikio centro 2020 m. veiklos ataskaitą (pridedama);

2. Patvirtinti Trakų rajono jaunimo turizmo ir laisvalaikio centro 2021 m. veiklos planą (pridedama);

3. Įpareigoti Trakų rajono jaunimo turizmo ir laisvalaikio centro direktorių tikslinti ir keisti Trakų rajono jaunimo turizmo ir laisvalaikio centro 2021 metų veiklos planą atsižvelgiant į patvirtintą 2021 metų Trakų rajono savivaldybės biudžetą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Edita Rudelienė

\_\_\_\_\_\_\_\_\_\_\_\_\_\_

Parengė

Jaunimo reikalų koordinatorė

Daiva Umbrasienė

Trakų rajono jaunimo turizmo ir laisvalaikio centro direktorė

Aušra Piragienė

PATVIRTINTA

 Trakų rajono savivaldybės tarybos

 2021 m. vasario 25 d.

sprendimu Nr. S1E–39

TRAKŲ RAJONO JAUNIMO TURIZMO IR LAISVALAIKIO CENTRO

2020 METŲ VEIKLOS ATASKAITA

Trakų rajono jaunimo turizmo ir laisvalaikio centras (toliau Centras) – Trakų rajono savivaldybės biudžetinė įstaiga, teikianti neformalaus švietimo, laisvalaikio organizavimo paslaugas, sudaranti sąlygas vaikų ir jaunimo lavinimo ir saviraiškos poreikių tenkinimui bei socializacijai. Centro veiklos sritis – neformalus ugdymas.

Centro tikslas – kryptinga veikla padėti vaikui įgyti kompetencijas, tapti sąmoninga asmenybe, sugebančia atsakingai ir kūrybingai spręsti savo problemas, aktyviai veikti visuomenėje bei prisitaikyti prie kintančios aplinkos, tenkinti mokinių pažinimo, lavinimosi ir saviraiškos poreikius, teikiant kokybišką neformalųjį ugdymą.

Centras didžiausią dėmesį skiria vaikų ir jaunimo užimtumui po pamokų, poilsio dienomis ir atostogų metu. Viena iš pagrindinių centro veiklų – kaimo vietovių vaikų ir jaunimo užimtumo problemų sprendimas, užimtumo organizavimas.

2008 m. įsteigtas Trakų rajono jaunimo turizmo ir laisvalaikio centro filialas – Lentvario jaunimo centras, 2015 m. - įsteigta Trakų atvira jaunimo erdvė, nuo 2020 m. rugpjūčio mėn. pradėjo veikti Aukštadvario atvira jaunimo erdvė. Jaunimo centras, erdvės vykdo atvirąjį darbą su jaunimu, teikia socialines, pedagogines ir psichologines paslaugas. Atvirų jaunimo centrų tikslinė grupė yra jaunimas nuo 14 iki 29 metų. Ypatingas dėmesys skiriamas mažiau galimybių turinčiam, mažiau motyvuotam jaunimui, kuris dėl įvairių priežasčių neturi galimybių ar nenori įsitraukti į jaunimo veiklos pasiūlymus. Atviras darbas su jaunimu – tai veikla, vykdoma remiantis Atvirų jaunimo centrų ir erdvių koncepcija, skatinanti jaunus žmones dalyvauti konkrečioje veikloje ir ugdanti jų socialinius įgūdžius. Centras savo veikloje vadovaujasi šiais atviro darbo su jaunimu principais: atvirumo – centras yra atviras socialiniams kultūriniams pokyčiams, skirtingoms gyvenimo situacijoms, sąlygoms, pasaulėžiūroms bei jaunų žmonių pomėgiams; prieinamumo – centre vykdomos veiklos ir teikiami pasiūlymai jaunam žmogui nepriklauso nuo narystės, nėra dalyvavimo mokesčių ar kitų veiksnių, galinčių riboti jaunų žmonių įsitraukimo galimybes; savanoriškumo – visos atviro darbo veiklos ar įsitraukimo į jas pasiūlymai yra paremti jaunų žmonių savanorišku laisvu apsisprendimu; aktyvaus dalyvavimo – jauni žmonės įsitraukia ir aktyviai dalyvauja priimant sprendimus dėl konkrečių atviro darbo su jaunimu vykdymo sąlygų nustatymo; orientavimosi į jaunų žmonių socialinius poreikius – atviras darbas su jaunimu orientuojamas į jaunų žmonių poreikius, jų gyvenimo situaciją ir sąlygas, sprendžiami tie klausimai, kurie domina jauną žmogų ir yra jam svarbūs.

Centro uždaviniai: sukurti sąlygas, kad savarankiškai apsisprendęs jaunimas dalyvautų konkrečiose veiklose, ypač siekiant įtraukti švietimo veikloje ir darbo rinkoje nedalyvaujančius jaunus žmones, užtikrinti, kad veikla atitiktų jauno žmogaus poreikius ir prisidėtų prie visapusiškos asmenybės tobulinimo, socialinių ir gyvenimo įgūdžių ugdymo; sukurti sąlygas, kad jaunas žmogus būtų motyvuojamas dalyvauti jo poreikius atitinkančioje veikloje, skatinamas tobulėti ir ugdyti verslumo bei darbo rinkai reikalingus įgūdžius.

**Biudžeto asignavimai.** 1 pav**.**

2018 metais – 154 600 €;

2019 metais – 173 240 €;

2020 metais –190000 €.

**Centro struktūra.** 2 pav.

 Etatų skaičius

Administracija. Atsakinga už centro veiklos planavimą ir organizavimą, projektinės veiklos centre inicijavimą;

Specialistai. Dirba ugdomąjį darbą su vaikais ir jaunimu iš įvairių Trakų rajono vietovių (Trakų, Senųjų Trakų, Lentvario, Aukštadvario, Rūdiškių, Onuškio seniūnijose);

Specialistai – jaunimo darbuotojai (Lentvario jaunimo centras, Trakų atvira jaunimo erdvė). Jaunimo darbuotojų veiklos tikslas vykdyti darbą su jaunimu, siekiant, kad jauni žmonės taptų sąmoningi, savarankiški, atsakingi už savo ir visuomenės gerovę.

Vyr. buhalteris. Atsako už finansinę centro veiklos apskaitą.

Centre 13,8 etatų.

**Mokomųjų grupių skaičius** 3 pav.

Mokomosios grupės:

2 – Aukštadvaryje (33 ugdytiniai);

1 – Rūdiškėse (15 ugdytinių);

4 – Trakuose (70 ugdytinių);

1 – Paluknyje (11 ugdytinių);

1 – Onuškyje (15 ugdytinių)

1 – Lentvaryje (14 ugdytinių);

1 – Senosiuose Trakuose (16 ugdytinių)

Iš viso – 174 ugdytiniai:

**Mokomųjų grupių ugdytinių skaičius** 4 pav.

Per pastaruosius metus mokomųjų grupių ugdytinių skaičius padidėjo 2 procentais.

**Lankytojai** (5, 6, 7 pav.).Trakų rajono jaunimo turizmo ir laisvalaikio centro filialo Lentvario jaunimo centre, Trakų atviroje jaunimo erdvėje, Aukštadvario atviroje jaunimo erdvėje per 2020 m. lankėsi: Lentvario jaunimo centre – 6400 lankytojų, Trakų atviroje jaunimo erdvėje – 2750, Aukštadvario atviroje jaunimo erdvėje– 2750. Dėl karantino ir ekstremalios situacijos COVID-19 ligos centro ir erdvių lankomumas sumažėjo apie 20 procentų.

**Lentvario jaunimo centro lankytojų skaičius** 5 pav.

**Trakų atviros jaunimo erdvės lankytojų skaičius** 6 pav.

**Aukštadvario atviros jaunimo erdvės lankytojų skaičius** 7 pav.

Lentvario jaunimo centro patalpos yra miesto centre, patogioje vietoje. Patalpose yra kelios erdvės, kuriose vykdomos įvairios veiklos: kambarys muzikos užsiėmimams, stalo žaidimams, erdvės biliardui ir laisvalaikiui, kompiuterių klasė, virtuvėlė. Jaukios patalpos pritraukia vis daugiau jaunimo – per darbo dieną Centre apsilanko apie 40–45 jaunuoliai.

2020 m. Trakų rajono Jaunimo turizmo ir laisvalaikio centrui buvo suteiktas Europos solidarumo korpuso Kokybės ženklas. Lentvario jaunimo centras Europos jaunimo informacijos tinklo „Eurodesk“ atstovybė (informacijos teikimas apie finansavimo programas, studijas, stažuotes, darbą, savanorystę ir kt. Europoje). Dalyvavo Švietimo, mokslo ir sporto ministerijos bei Lietuvos mokinių neformaliojo švietimo centro iniciatyvoje „Atverk duris vasarai“. Trakų rajono Jaunimo turizmo ir laisvalaikio yra akredituota savanorius priimanti organizacija. 2020 m. Centre Jaunimo savanorišką tarnybą atliko 5 savanoriai.

**Teikiama pagalba.** Centras teikė metodinę, informacinę, konsultacinę ir praktinę pagalbą dalykų mokytojams bei klasių vadovams ugdytinių užimtumo po pamokų organizavimo klausimais.

Lentvario jaunimo centras ir Trakų atvira jaunimo erdvė 14–29 metų jaunuoliams teikia prevencines, informavimo, konsultavimo, socialinių ir gyvenimo įgūdžių ugdymo, sociokultūrines ir kitas su jauno žmogaus ugdymu susijusias paslaugas. Tai ypač aktualu mažiau galimybių turinčiam jaunimui. Taip pat, esant reikalui, bendrauja su jaunuolių šeimomis, jas konsultuoja.

**Bendradarbiavimas.** Centras sėkmingai bendradarbiavo su įvairiomis rajono švietimo įstaigomis, VšĮ Trakų kultūros ir Lentvario kultūros rūmais, Trakų rajono policijos komisariatu, Aukštadvario regioniniu parku, Trakų viešąja biblioteka, Trakų *kūno kultūros ir sporto centru,* nevyriausybinėmis jaunimo ir su jaunimu dirbančiomis organizacijomis, Trakų krašto vietos veiklos grupe, Trakų istoriniu nacionalinio parko direkcija, Aukštadvario regioninio parko direkcija, Valstybinių miškų urėdijos Trakų regioniniu padaliniu, Lietuvos keliautojų sąjunga, Lietuvos mokinių neformaliojo švietimo centru ir kt.

Lentvario jaunimo centras, Trakų, Aukštadvario atviros jaunimo erdvės palaikė nuolatinius ryšius ir bendradarbiauja su Trakų rajone veikiančiomis bei su jaunimo reikalais susijusiomis įstaigomis: mokyklomis, parapijomis, policija, jaunimo organizacijomis, seniūnijomis ar bendruomenėmis, bibliotekomis, neformalaus švietimo ir kitomis įstaigomis.

**Projektai** 7 pav.

2020 m. buvo vykdomi 12 projektų, kuriuos finansavo: Socialinių paslaugų priežiūros departamentas prie Socialinės apsaugos ir darbo ministerijos (24 752 €), VšĮ „Politikos tyrimų ir analizės institutas“(1 800, €) ir Trakų rajono savivaldybės (17 050 €). Iš viso Centro vykdomiems projektams buvo gauta 43 602 €.

 Jaunimo reikalų departamento atvirųjų jaunimo erdvių veiklos projektas „Šuolis“ (8 952 €). Tikslas **–** sudaryti sąlygas dalyvauti poreikius atliepiančiose veiklose skatinant tobulėti, ugdyti verslumą, kompetencijas, siekti jaunų žmonių asmeninio ir socialinio tobulėjimo**.** 3 pagrindinės kryptys: mažiau galimybių turintis jaunimas; socialinę atskirtį patiriantis jaunimas;aktyvus neturintis kur save realizuoti jaunas žmogus. Uždaviniai:darbas su asmeninėmis kompetencijomis. Suteikti galimybę jauniems žmonėms susipažinti ir veikti jaunimo erdvėje. Apklausos būdu išsiaiškinti jaunų žmonių poreikius. Pateikti jauniems žmonėms savanorystę, kaip galimybę tobulėjimui, savęs pažinimui. Skirti dėmesį ir reikiamą pagalbą jaunimui, išgyvenančiam socialinę atskirtį bei turinčiam mažiau galimybių, įgyvendinant tęstinę individualių pokalbių/konsultacijų programą jaunuoliams, taip pat, bendradarbiauti su kitomis organizacijomis, įstaigomis, užtikrinant kompleksinę pagalbą šiai tikslinei jaunuolių grupei. Tobulinti specialistų, dirbančių su jaunais žmonėmis kompetencijas pasitelkiant naujausius mokymų metodus. Užtikrinti darbuotojų saviugdą, psichohigieną bei motyvaciją darbui. Projekto įgyvendinimas ir informacijos sklaidos užtikrinimas, kad būtų suteikta galimybė didesniam žmonių skaičiui žinoti apie šią projekto programą ir veiklas. Suteikti galimybę jauniems žmonėms susipažinti ir veikti jaunimo erdvėje. Motyvuoti jaunimą dalyvauti jo poreikius atitinkančioje veikloje, skatinant savanorystę, savirealizaciją, ugdant verslumą. Skatinti jaunų žmonių pilietiškumą, pagarbą sau ir artimui, gamtos, istorijos ir tradicijų pažinimą.

 Jaunimo reikalų departamento atvirųjų jaunimo centrų veiklos projektas „Jaunimas juda!" (15 800 €).Tikslas– motyvuoti jauną žmogų dalyvauti jo poreikius atitinkančioje veikloje, skatinti tobulėti, ugdyti kompetencijas, verslumo bei darbo rinkai reikalingus įgūdžius. Uždaviniai: skatinti jaunimo verslumą, skleisti savanorystės idėją, būti aktyviais ir pilietiškais visuomenės nariais, ugdyti bendravimo ir bendradarbiavimo įgūdžius, įtraukti mažiau galimybių turintį jaunimą į Lentvario jaunimo centro veiklas. Skatinti jauno žmogaus fizinį aktyvumą ir propaguoti sveiką gyvenseną**.** Skatinti jaunimą savarankiškai ugdytis, puoselėti darnų santykį su gamta, vykdyti ekologinį švietimą, be socialinių tinklų ir interneto pagalbos. Jaunimo darbuotojų kompetencijų stiprinimas. Projekto įgyvendinimas ir informacijos sklaidos užtikrinimas. Projektas ,,Jaunimas juda!“ suteikė galimybę jaunam žmogui, ypač turinčiam mažiau galimybių, įsitraukti į veiklą, kuri yra pagrįsta jaunimo poreikiais ir jauno žmogaus pasiūlytomis idėjomis, interesais. Tai jauną žmogų paskatino tobulėti, ugdyti verslumui bei darbo rinkai reikalingus įgūdžius. Jaunuoliai turėjo galimybę saugiai, prasmingai ir turiningai praleisti laisvalaikį, buvo skatinami jų saviraiškos, savęs pažinimo, gyvenimo įgūdžiai, asmenybės augimo/tobulėjimo poreikiai. Buvo organizuojami įvairūs mokymai, seminarai, išvykos, varžybos, susitikimai bei praktiniai užsiėmimai. Jaunimas turėjo galimybę susipažinti su įdomiais Trakų rajone vykdomais verslais, Lietuvoje ir už jos ribų žinomais lentvariečiais ir jų sėkmės istorijomis: iliuzionistu Roku Bernatoniu, Gineso rekordininku, buvusiu Lentvario jaunimo centro savanoriu, grupės „Freaks on Floor" būgnininku Roku Beliukevičiumi, baltiškų papuošalų gamintoju Ernestu Meirovičiumi. Lentvario jaunimo centre organizavome susitikimus: su Valstybinės mokesčių inspekcijos darbuotojais, karo prievolės ir atrankos į profesinę karo tarnyba. Buvo organizuojamos išvykos: į Paluknio aerodromą. Jaunuoliai susipažino su pilotų, inžinierių, mechanikų profesijomis, amatų mokyklą „Sodžiaus meistrai“ Rūdiškėse. Pažintis su virėjų, konditerių, staliaus ir aplinkotvarkos profesijomis. Buvo organizuojami pažintiniai žygiai, įvairūs sportiniai turnyrai, maisto gaminimo pamokos.

Britų tarybos programos „Active citizens“ projektai:

 „Sveikatingumo tako įrengimas „Jaunimo alėjoje" Lentvario mieste“ (600,- €). Tikslas: skatinti Lentvario miesto gyventojų bendruomeniškumą, prisidedant prie tako įrengimo (šiuo metu žmonės daug laiko praleidžia gamtoje: miškuose, parkuose, pievose, kur galima rasti daug tako atkarpų įrengimui tinkančių – kankorėžių, akmenų, šakelių, spyglių, medžio žievės. Jas surinkę galės panaudoti skirtingoms tako dangoms). Skatinti sveiką gyvenimo būdą,
aktyvų laisvalaikio praleidimą.

 „Sportuok ir nesustok“.“ (600,- €). Tikslas: suteikti kokybiško laisvalaikio praleidimo galimybę vasaros metu, organizuojant sportines veiklas. Uždaviniai: Skatinti jaunuolių fizinį aktyvumą, Aukštadvario bendruomenės bendravimą ir bendradarbiavimą, Suteikti prasmingą ir

turiningą laisvalaikio praleidimo galimybę vasaros atostogų metu. Projekto veiklos: tinklinio, krepšinio, futbolo varžybos.

„Arbatos klubas Onuškyje“ (600,- €). Tikslas: mobilaus darbo su jaunimu svarba ir reikiamybė Onuškyje. Išsiaiškinti šioje teritorijoje gyvenančių jaunų žmonių poreikius.Sutelkti Onuškio bendruomenę į bendrą veiklą, siekiant tobulinti bendradarbiavimą. Uždaviniai:mobilaus darbo su jaunimu situacijos analizė: socialinė aplinka, veikiančių organizacijų, įstaigų pasiūla vaikams, jaunimui ir jų šeimoms, žmogiškieji ištekliai.Susitikimų, pokalbių, diskusijų, veiklų organizavimas su Onuškio jaunimu ir bendruomene. Veiklos: susitikimai, diskusijos prie arbatos puodelio: su Onuškio seniūne, seniūnijos darbuotojais, bendruomenės pirmininku, mokyklos administracija, mokytojais, vietos jaunimu (išsiaiškinti apie Onuškyje esamas paslaugas jaunimui: kokiomis jaunimas naudojasi, ko trūksta). Kūrybinės dirbtuvės „Linksmieji puodeliai“. Pažintinis 12 km pėsčiųjų žygis Onuškis–Bičiūnai–Žalioji–Onuškis.

 Vaikų socializacijos programų rėmimo konkurso projektas „Tėviškės keliais 2020” (8000 €). Tikslas **–** plėtoti vaikų ir jaunimo socializacijos galimybes, sudaryti sąlygas susipažinti su Lietuvos gamtos, istoriniais paminklais, etnokultūriniu paveldu, skatinti ugdytinių saviraišką, lavinimąsi bei bendradarbiavimą. Vasaros keliaujančioje stovykloje „Tėviškės keliais 2020” dalyvavo 62 vaikai. Buvo organizuota trys keliaujančios stovyklos. Jų metu ugdytiniai keliavo po Metelių regioninį parką.

Vaikų vasaros keliaujanti dienos stovykla „Keliauk, bendrauk, pažink" skirta Trakų rajono 7–12 metų amžiaus vaikams. Tikslas **–** skatinanti vaikų turiningą ugdomąją veiklą mokinių atostogų vasaros metu. Vaikų vasaros keliaujančioje dienos stovykloje „Keliauk, bendrauk, pažink"dalyvavo 85Trakų rajono vaikai. Buvo organizuotos penkios dienos stovyklos, kurių metu buvo vykdoma turininga ugdomoji veikla mokinių vasaros metu turininga ugdomoji veikla vasaros atostogų metu (pažintiniai žygiai, edukacijos, ekskursijos, sportinės varžybos).

Neformaliojo vaikų švietimo konkurso projektas „Panemune jūros link” (3850 €). Projekto veiklos buvo orientuotos į ugdytinių supažindinimo su Panemunės ir Pajūrio regioninio parko turistiniais bei gamtos objektais. Šio projekto veiklos subūrė Centro ugdytinius, kurie gyvena ir mokosi įvairiose Trakų rajono ugdymo įstaigose bendrai veiklai, skirtai vaikų kultūrinei raiškai, akcentuojant mokymąsi bendradarbiaujant ir tyrinėjant. Projekte dalyvavo 50 įvairiose rajono vietose gyvenantys ugdytiniai. Projekto veiklos vyko trimis etapais. Pirmasis etapas/ veikla – medžiagos atranka ir parengimas pristatymui. Antrasis etapas / veikla - išvykos Panemune ir žygio Pajūrio regioniniame parke organizavimas. Trečias etapas/ veikla – vaizdo/foto reportažo apie lankytus objektus parengimas viešinti. Projekte numatytos veiklos leido ugdytiniams įsijungti į konkrečias medžiagos atrankos, pristatymo, tyrinėjimo, pažinimo veiklas, vaizdo/foto reportažas sudarė galimybes kūrybiškai pristatyti įspūdžius ir konkrečią informaciją apie lankytus objektus, tai skatino pozityvią vaikų socializaciją bei kultūrinę raišką bei sudarė sąlygas neformaliuoju būdu patraukliai ugdyti vaikų komunikacinę, bendravimo ir bendradarbiavimo bei tyrinėjimo kompetencijas.

 Jaunimo projektinės veiklos finansavimo 2020 m. konkurso projektai:

„Kvėpuoju n‘oru“ (1000 €). Tikslas – skatinanti jaunimą aktyviai veikti gryname ore, noriai ir tikslingai keisti savo aplinką, išeiti iš savo komforto zonos, dalintis savo mintimis su bendraamžiais, bendraminčiais, noras sužinoti kaip keistis ir tobulėti ne tik pačiam, bet ir savo miestui, kartu kurti jo ateitį. Projektą „Kvėpuoju n‘oru“ parengti paskatino užsitęsęs karantinas. Turėdamas galimybę būti gryname ore, gamtoje, susitikti ir bendrauti su draugais ar įdomiais žmonėmis, to nevertini. Tai tampa būtinybe, kada tokią galimybę prarandi. Todėl Lentvario jaunimo centro jaunuoliai nusprendė savo laisvalaikį leisti aktyviai gamtoje, keičiant savo įprastus įpročius, o gal būt ir savo ateitį. Projekto veiklos paskatino jaunimą diskutuoti aktualiomis temomis (patyčios, priklausomybės, savanorystė, jaunimo mobilumas ir t.t.). Buvo vykdomos individualios ir grupinės konsultacijas, supažindinti su aktyviais, veikliais Lietuvos žmonėmis. Uždaviniai: skatinti rajono jaunimo bendravimą ir bendradarbiavimą, jaunų žmonių saviraiškos ir saviugdos įgūdžius, suteikti kokybišką laisvalaikio praleidimo būdą, jauno žmogaus kaip asmenybės augimą bei savęs tobulėjimą, motyvuoti jaunimą savęs ir savo miesto pokyčiams.

 „Ne(sėdėk)“ (1100 €). Tikslas – suteikti prasmingo laisvalaikio praleidimo galimybę, rengiant Trakų rajono jaunimui, rengiant įvairių sporto šakų renginius lauke, gryname ore Projekto idėja gimė pasibaigus karantinui. Jaunimas tapo nebe toks aktyvus, sėdėjimas namuose prie „Online" pamokų nuvargino, apribojo galimybę judėti.. Tad šio projekto veikla – paskatinimas jauniems žmonėms būti aktyvesniais, daugiau judėti ir daugiau laiko praleisti lauke, gryname ore. lauko erdvėje. Buvo organizuoti futbolo 5x5, krepšinio 3x3, biliardo

turnyrai, funkcinės treniruotės. Renginiuose dalyvavo apie 200 jaunuolių.

 „Jaunimo takas“ (1000 €). Projekto tikslas –įrengti pėsčiųjų taką, patrauklų jaunimui, rajono gyventojams ir miesto svečiams, skatinant aktyvų laisvalaikio praleidimą, pristatant Trakų miesto istoriją ir kultūrą naudojant pasitelkus informacines technologijas. Uždaviniai: skatinti prasmingą laisvalaikio praleidimą, sveiką gyvenseną, skatinti jaunimą aktyviai dalyvauti jaunimo veikloje, ugdyti asmenines kompetencijas.

 „Nuo Galvės iki Baltijos“ (1000 €). Projektas skirtas jaunų žmonių, gyvenančių turistinėse vietovėse bendravimo ir bendradarbiavimo aktualiu jaunimo verslumo klausimu, skatinimas. Atvejų analizė, savianalizės klausimai, verslumo kompetencijos lavinimosi užduotys – visi šie įrankiai įgalino dviejų Trakų ir projekto partnerio Nidos miestų jaunuolius siekti užsibrėžtų tikslų, kurti pridėtinę vertę miestuose, kuriuose gyvena. Jaunuoliai dalyvavo forume Nidoje, Tujų alėjoje „Verslus jaunuolis turistiniame mieste“. Įgyta patirtis, pamatyti ir įvertinti gerieji pavyzdžiai, išdiskutuoti sėkmės ir nesėkmės atvejai, rizikos, galimybės, visa tai sustiprino jaunuolių verslumo bei asmenines kompetencijas.

 „Atgijimas“ (1100 €). Projekto tikslas – suburti Aukštadvario jaunus žmones ir suteikti kokybiško laisvalaikio praleidimo galimybę. Projekto idėja gimė įkūrus Jaunimo erdvę Aukštadvaryje. Projekto veikla paskatino aktyvesnį jaunų žmonių judėjimą, didesnį laiko praleidimą lauko erdvėje. Jaunimui ir Aukštadvario bendruomenei buvo organizuoti futbolo, krepšinio, tinklinio, smiginio turnyrai, žygiai pažintiniais takais. Renginiai suteikė galimybę aukštadvariečiams prasmingai, turiningai ir smagiai praleisti laiką.

**2020 metų renginiai**

|  |  |  |  |
| --- | --- | --- | --- |
| Eil. Nr. | Data | Renginio pavadinimas | Dalyvių skaičius |
| 1. | 2020-01-03–04 | Išvykstamasis kvalifikacijos kėlimo seminaras „Turistiniai maršrutai ugdytiniams“ Telšiai – Skuodas – Klaipėda | 14 |
| 2. | 2020-01-10 | Ugdytinių dalyvavimas Vilniaus miesto patirčių žemėlapio orientaciniame žaidime | 6 |
| 3. | 2020-01-25 | Ugdytinių dalyvavimas Aukštadvario regioninio parko renginyje „Gamtos kalba“ | 7 |
| 4. | 2020-02-15 | Lietuvos jaunimo boulderingo taurės varžybos Vilniuje | 5 |
| 5. | 2020-02-19–22 | „Vasario 16-ajai " paminėti turistinis žygis Dzūkijos nacionaliniame parke  | 60 |
| 6. | 2020-03-20-22 | Konkursas „Padėsime Žemei išsivaduoti nuo šiukšlių" | 75 |
| 7. | 2020-03-30 | „ONLINE" konkursas „Kuprinė individualiam žygiui miške" | 56 |
| 8. | 2020-04-08, 05-14 | „ONLINE" konkursas „Vaistinėlė žygiui" | 64 |
| 9. | 2020-04-24-05-14 | „ONLINE" konkursas „Orientavimosi sporto klausimynas"" | 54 |
| 10. | 2020-05-20 | Išvykstamasis mokomasis žygis specialistams Sirvetos regioniniame parke | 8 |
| 11. | 2020-06-11 | Šiaurietiško ėjimo pamoka, žygis | 18 |
| 12. | 2020-06-12 | Pėsčiųjų žygis „Jaunimo taku" | 12 |
| 13. | 2020-06-16-20 | Vaikų socializacijos programos „Tėviškės keliais 2020“ keliaujanti stovykla Metelių regioniniame parke, Lazdijų rajone (I pamaina) | 28 |
| 14. | 2020-06-15 | Ugdytinių žygis „Šv. Jokūbo keliu“ | 7 |
| 15 | 2020-06-22-26 | Ugdytinių pažintiniai žygiai dviračiais Varėnos, Alytaus ir Trakų rajonų vietovėmis | 6 |
| 16. | 2020-06-29-07-03 | Vaikų socializacijos programos ,,Keliauk, bendrauk, pažink!” vasaros keliaujanti dienos I pamainos stovykla | 17 |
| 17. | 2020-07-06-12 | Ugdytinių dalyvavimas projekte „Lenkijos ir Lietuvos jaunimo mainai“ Gyžicke | 6 |
| 18. | 2020-07-13-17 | Vaikų socializacijos programos ,,Keliauk, bendrauk, pažink!“ vasaros keliaujanti dienos II pamainos stovykla | 17 |
| 19. | 2020-07-14-18 | Vaikų socializacijos programos „Tėviškės keliais 2020“ keliaujanti stovykla Metelių regioniniame parke, Lazdijų rajone (II pamaina)  | 17 |
| 20. | 2020-07-24-25 | Specialistų išvykstamasis mokomasis žygis ir mokymai Dzūkijos nacionaliniame parke | 9 |
| 21. | 2020-07-27-31 | Vaikų socializacijos programos ,,Keliauk, bendrauk, pažink!” vasaros keliaujanti dienos III pamainos stovykla | 17 |
| 22. | 2020-08-03-07 | Vaikų socializacijos programos ,,Keliauk, bendrauk, pažink!” vasaros keliaujanti dienos IV pamainos stovykla | 17 |
| 23. | 2020-08-11-15 | Vaikų socializacijos programos „Tėviškės keliais 2020“ keliaujanti stovykla Metelių regioniniame parke (II pamaina)  | 13 |
| 24. | 2020-08-17-21 | Vaikų socializacijos programos ,,Keliauk, bendrauk, pažink!” vasaros keliaujanti dienos V pamainos stovykla | 17 |
| 25. | 2020-09-05-06 | Laipiojimo sporto specialistų kvalifikacijos kėlimo kursai Vilniuje | 1 |
| 26. | 2020-09-18 | Orientavimosi sporto varžybos Valstybinių miškų urėdijos Trakų regioninio padalinio renginys. | 13 |
| 27. | 2020-09-25-26 | Rudens turistinis sąskrydis, skirtas pasaulinei turizmo dienai paminėti, Skaisčio poilsiavietėje | 74 |
| 28. | 2020-09-30 | Pažintinis žygis į Velnio duobę Pasaulinei turizmo dienai paminėti  | 25 |
| 29. | 2020-10-03 | Pažintinis žygis Dzūkijos nacionaliniame parke, Zervynose | 9 |
| 30. | 2020-10-05-12 | Ugdytinių dalyvavimas projekto „Laisvės link su Jonu Pauliumi II“ programoje Lenkijoje | 7 |
| 31. | 2020-10-19 | Edukacinė išvyka į „Europos parką“ | 4 |
| 32. | 2020-10-23-25 | Mokomasis pažintinis žygis Varnikų miške  | 13 |
| 33. | 2020-10-23-25 | Neformaliojo vaikų švietimo projekto „Panemune jūros link“ renginiai.  | 49 |
| 34. | 2020-12-15-30 | „ONLINE" konkursas „ Mano 2020 metų įspūdžiai" | 25 |
| Lentvario jaunimo centras |
| 35. | 2020-01,02, 03 mėn. | Individualios jaunuolių konsultacijos | 35 |
| 36. | 2020-01-13 | Sausio 13-os dienos minėjimas | 12 |
| 37. | 2020-01-24 | „Just dance“ šokių vakaras  | 15 |
| 38. | 2020-01-27 | Protmūšis „Lengvai, bet gudriai“ | 20 |
| 39. | 2020-02-01/25 | Užgavėnių kaukių kūrimo dirbtuvės | 50 |
| 40. | 2020-02-03 | Cepelinų gamyba „Trinam. Lipdom. Verdam. Valgom“ | 22 |
| 41. | 2020-02-07 | Stalo futbolo turnyras | 14 |
| 42. | 2020-02-12  | Krepšinio turnyras 3x3 | 90 |
| 43. | 2020-02-18 | Italija LJC, maisto gamyba  | 20 |
| 44. | 2020-02-21 | Pokalbiai prie arbatos „Savanorystės patirtis. Diskusija“ | 12 |
| 45. | 2020-02-25 | Užgavėnės LJC – „Kepė kepė jaunimas blynus“ | 28 |
| 46. | 2020-02-26 | Savanorių joga. Iššūkis poroje.  | 12 |
| 47. | 2020-02-27 | Stalo teniso turnyras | 12 |
| 48. | 2020-03-02/09 | Tarptautiniai jaunimo mainai YOUTH EXCHANGES ActivEmotion Malaga, Spain | 5 |
| 49. | 2020-03-06 | Edukacija „Aviatorių takais“ | 26 |
| 50. | 2020-03-09 | Projekto įvadiniai mokymai jaunimo centro darbuotojams ir savanoriams | 10 |
| 51. | 2020-03-12 | Edukacija AJ Šokolade Trakuose | 12 |
| 52. | 2020-03-13 | Kino vakaras LJC | 21 |
| 53. | 2020-03-18 | Biliardo turnyras | 10 |
| 54. | 2020-03-24/04 16 | „Active Citizens" projektas. Sveikatingumo tako įrengimas Lentvaryje jaunimo alėjoje | 32 |
| 55. | 2020 - 04, 05, 06, 07, 09, 10, 11, 12 mėn. | Individualios jaunuolių konsultacijos „Online" | 105 |
| 56. | 2020-05-14 | JRD mokymai ,,Individualus žmonių konsultavimas nuotolinėje erdvėje“ | 6 |
| 57. | 2020-05-19 | ,,Atviros vyriausybės“ komanda ,, Jaunimo dalyvavimas viešoje politikoje: esama situacija, priemonės. | 2 |
| 58. | 2020-05-19/20 | Moterų informacijos centras. Mokymai. Lytis ir švietimas: lyčių stereotipai švietime, profesiniame orientavime ir darbo rinkoje  | 6 |
| 59. | 2020-05-20 | Turistinis žygis aplink Lentvario ežerą ir pietūs prie laužo | 13 |
| 60. | 2020-05-21 | Lauko žaidimų turnyras | 10 |
| 61. | 2020-05-22 | EURODESK Nacionalinis regioninių partnerių susitikimas ir mokymai apie jaunimo srities komunikaciją | 1 |
| 62. | 2020-05-26 | Lauko estafetės ir judrieji žaidimai  | 15 |
| 63. | 2020-05-27/28 | Mokymai skirti jaunimo darbuotojų kompetencijoms ugdyti  | 8 |
| 64. | 2020-05-29 | Pažintinis žygis Trakuose ir maisto gamyba ant laužo | 16 |
| 65. | 2020-06-08 | Krepšinio turnyras 3/3 | 52 |
| 66. | 2020-06-08 | Picų „mūšis‘‘ LJC | 16 |
| 67. | 2020-06-08 | Lauko žaidimų užsiėmimai | 10 |
| 68. | 2020-06-11 | Ėjimo šiaurietiškomis lazdomis pamoka su „Ėjimas su pliusais“ komanda | 15 |
| 69. | 2020-06-12 | Susitikimas su fotografu. Praktika ir rezultatas | 16 |
| 70. | 2020-06-16 | Stalo teniso turnyras | 12 |
| 71. | 2020-06-18 | Lauko žaidimų diena prie Graužio ežero | 25 |
| 72. | 2020-06-22 | Žygis šiaurietiškomis lazdomis iki Trakų Vokės dvaro | 10 |
| 73. | 2020-06-25 | Visuomeninė iniciatyva. Savanoriavimas „Dėkui“ stotelėje  | 10 |
| 74. | 2020-06-29 | Susitikimas su jaunaisiais verslininkais, turinčiais vandens pramogų verslą.  | 13 |
| 75. | 2020-06-30 | Futbolo turnyras Lentvario „Versmės“ gimnazijoje | 70 |
| 76. | 2020-07-07 | Italų dienos LJC – „Spagetti carbonara" gamyba | 15 |
| 77. | 2020-07-15 | Filmų vakaras ir belgiškų vaflių gamybos pamokėlė  | 14 |
| 78. | 2020-07-22 | Biliardo turnyras | 10 |
| 79. | 2020-07-23 | Stalo teniso turnyras | 8 |
| 80. | 2020-07-24 | LJC mėsainiai – gaminam ir mokomės angliškai | 12 |
| 81. | 2020-07-30 | Savo sukurtų picų vakaras | 15 |
| 82. | 2020-07-31 | Susitikimas su Aukštadvario jaunimu ir LJC centro bei veiklų pristatymas | 18 |
| 83. | 2020-08-03 | Italijos vakaras, maisto gamyba ir mokomės kalbėti itališkai | 14 |
| 84. | 2020-08-06 | Orientacinės varžybos dviračiais ir pėstute, Varnikų miške  | 12 |
| 85. | 2020-08-08 | Diena „Ąžuolynės" pramogų parke  | 15 |
| 86. | 2020-08-12 | „Active citizens" renginys „Role Models" diena Aukštadvaryje  | 50 |
| 87. | 2020-08-15 | Žygis į Trakus ir pasiplaukiojimas vandens dviračiais | 16 |
| 88. | 2020-08-17 | Stalo futbolo turnyras | 6 |
| 89. | 2020-08-19/20 | Moterų informacijos centras. Mokymai. Lytis ir švietimas: lyčių stereotipai švietime,profesiniame orientavime ir darbo rinkoje  | 2 |
| 90. | 2020-09-02/03 | Mokymai „Savanoris - Savanoriui“  | 15 |
| 91. | 2020-09-07  | Lazanijos gamybos pamoka ir degustavimas | 13 |
| 92. | 2020-09-11 | Valgom sveikai – gaminam iš daržovių  | 12 |
| 93. | 2020-09-14 | Žygis į Kukurūzų labirintą ir edukacija  | 15 |
| 94. | 2020-09-15 | Susipažinimas su gatvės šokių pagrindais | 14 |
| 95. | 2020-09-16 | Iškyla prie Graužio ežero ir plovo ant laužo gamyba | 13 |
| 96. | 2020-09-17 | Nacionalinis darbo su jaunimu forumas ,,Ateik. Išgirsk. Dalinkis“ | 6 |
| 97. | 2020-09-17 | Visuomeninė iniciatyva. Savanoriavimas „Dėkui“ stotelėje | 10 |
| 98. | 2020-09-21 | Lauko žaidimų popietė | 19 |
| 99. | 2020-09-22 | Smiginio turnyras | 12 |
| 100. | 2020-09-23 | Susitikimas su Mariumi Balčiūnu, “Naujas gyvenimas“ reabilitacijos centro įkūrėju. Diskusija „Priklausomybės jaunimo tarpe“ | 15 |
| 101. | 2020-09-24 | Susitikimas su Onuškio bendruomene, JC poreikio nustatymui | 8 |
| 102. | 2020-09-25 | Orientacinės varžybos Varnikų miške  | 14 |
| 103. | 2020-09-26 | Turistinis žygis Marcinkonyse  | 20 |
| 104. | 2020-09-28 | Savanoriai ir jų jogos iššūkis poroms. Ištvermė ir loginis mąstymas | 12 |
| 105. | 2020-09-29,10-02, 09 | „Afro" šokių pamoka  | 26 |
| 106. | 2020-09-30 | Biliardo turnyras | 8 |
| 107. | 2020-10-01 | Susitikimas su iliuzionistu Roku Bernatoniu. Tema diskusija patyčios jaunimo tarpe | 20 |
| 108. | 2020-10-07 | Krepšinio turnyras  | 30 |
| 109. | 2020-10-12/13 | JRD Mokymai. Darbas su atveju: kokie įrankiai ir technikos? | 6 |
| 110. | 2020-10-14 | Sportinės varžybos Lentvario mieste | 14 |
| 111. | 2020-10-16 | Oro ritulio turnyras | 10 |
| 112. | 2020-10-21 | Smiginio turnyras  | 12 |
| 113. | 2020-10-26 | Maisto gamybos pamoka „Online" | 10 |
| 114. | 2020-10-28 | „Online" biliardo turnyras  | 5 |
| 115. | 2020-11-06 | Pyragų diena „Online" – mokomės kepti pyragus  | 8 |
| 116. | 2020-11-13 | Maisto gamyba „Online" “Šventiška mišrainė“  | 9 |
| 117. | 2020-11-16 | Lauko žaidimų turnyras  | 5 |
| 118. | 2020-11-16/17 | Narkotikų, tabako ir alkoholio kontrolės departamentas. Mokymai. ,,Aktyviosios intervencijos programos įgyvendinimas,, | 2 |
| 119. | 2020-11-17 | Kepam Belgiškus vaflius internete | 7 |
| 120. | 2020-11-23 | Kai noriu greitai ir skaniai pavalgyti - karšti sumuštiniai „Online"  | 8 |
| 121. | 2020-11-26 | „Mados tendencijos jaunimui" su dizainere Diana Paukštyte | 15 |
| 122. | 2020-11-28/29 | JRD mokymai. „Antidiskriminacijos, tolerancijos ir pagarbos kitam ugdymas“ | 3 |
| 123. | 2020-12-01 | 10000 žingsnių miško takais  | 7 |
| 124. | 2020-12-04 | „Active Citizens renginys „Role Models. Magija ir jaunimas" | 7 |
| 125. | 2020-12-08  | Renginys skirtas Jaunimo dienai | 6 |
| 126. | 2020-12-09 | Trijų ingredientų sausainiai „Online" – pigu, skanu, sveika | 9 |
| 127. | 2020-12-11 | Individualios orientacinės varžybos Lentvario mieste  | 9 |
| 128. | 2020-12-14 | Kepam žagarėlius „Online" | 12 |
| 129. | 2020-12-08/10  | EURODESK Regioninių partnerių mokymai | 1 |
| 130. | 2020-12-15 | JTBA ,,Jaunimo mainų pristatymas“ | 6 |
| 131. | 2020-12-15 | LJC pristatymas VU studentams  | 11 |
| 132. | 2020-12-15 | Nuotolinis renginys apie karjeros galimybes ir magiją jaunimui | 30 |
| 133. | 2020-12-16 | Mokymai savanoriškos veiklos organizatoriams | 8 |
| 134. | 2020-12-28 | Šachmatų varžybos „Online"  | 7 |
| 135. | 2020-12-29 | „Wrape" „Online" gamyba | 13 |
| Trakų atvira jaunimo erdvė |
| 136. | 2020.01.07 | Edukacinio filmo kūrimo dirbtuvės „Mano kadras"  | 8 |
| 137. | 2020.01.14 | Sausio 13-osios minėjimas. Dokumentinio filmo peržiūra | 9 |
| 138. | 2020.01. 17 | „Pulo" turnyras | 11 |
| 139. | 2020.01.20 | Savanorių susitikimas | 6 |
| 140. | 2020.01.22 | Smiginio turnyras | 9 |
| 141. | 2020.02.04 | Stalo žaidimų vakaras „Monopolis" | 16 |
| 142. | 2020.02.06 | „Kahoot" viktorina | 10 |
| 143. | 2020.02.14 | „TAJE " gimtadienis | 15 |
| 144. | 2020.02.17 | Diskusija – „Ką man reiškia laisvė“ | 7 |
| 145. | 2020.02.19 | Kino vakaras | 9 |
| 146. | 2020.02.24 | Maisto dirbtuvės „Blynų kvapas" | 18 |
| 147. | 2020.03.02 | Pažintinis žygis „Jaunimo taku" | 6 |
| 148. | 2020.03.16 | Virtualios grupės atidarymas | 16 |
| 149. | 2020.03.20 | Vakarėlis karantino metu | 7 |
| 150. | 2020.03.23,25,30-04.06,14,21-05.12 | Namų iššūkis „ Gaminu pats" | 35 |
| 151. | 2020.03.26,31 | „Kahoot" viktorina | 20 |
| 152. | 2020.04.08 | Renginys „TAJE emocijų spinta" | 5 |
| 153. | 2020.04.30 | Diskusija – Virtualus draugas | 5 |
| 154. | 2020.05.13 | Jaunimo reikalų departamento mokymai - “Individualus jaunų žmonių konsultavimas nuotolinėje erdvėje” |  |
| 155. | 2020.05.18 | Vakaronė „TAJE" kiemelyje | 4 |
| 156. | 2020.05.19,29 07.03 | Pažintinis žygis „Jaunimo taku" | 32 |
| 157. | 2020.05.22 | Kino dirbtuvės „Mano kadras“ | 6 |
| 158. | 2020.05.30-06.10 | „Kahoot" viktorina | 20 |
| 159. | 2020.06.09- | Lauko žaidimų popietė | 7 |
| 160. | 2020.06.18 | Mokymai „102 trumpalaikiai ir ilgalaikiai įvykiai – renginiai, kurie galėtų sudominti jaunimą“ | 1 |
| 161. | 2020.06.23 | Žygis Vandens dviračiais Galvės ežeru | 12 |
| 162. | 2020.06.25 | Smiginio turnyras | 5 |
| 163. | 2020.07.07 | Kino vakaras | 6 |
| 164. | 2020.07.22 | Active citizen narių susitikimas prezidentūroje | 2 |
| 165. | 2020.07.23 | Vandens žygis valtimis Galvės-Lukos ežerais | 12 |
| 166. | 2020.07.30 | Mano kadras premjera ( TAJE kiemelis) | 22 |
| 167. | 2020.08.04- 06 | „TAJE" stovykla | 16 |
| 168. | 2020.08.12 | „Role model" diena Aukštadvaryje | 25 |
| 169. | 2020.08.17 | „Kahoot" viktorina gamtoje | 10 |
| 170. | 2020.08.22 | JRD mokymai „Skaitmeninė galia" | 1 |
| 171. | 2020.08.28 | Všį „Trakų švietimo centras“ mokymai „Kuriame gerą mokyklą kiekvienam vaikui“ | 1 |
| 172. | 2020.09.02 | Savanorių mokymai | 12 |
| 173. | 2020.09.10 | Smiginio turnyras | 9 |
| 174. | 2020.09.17-18, 10.01-02 | Projektas „Nuo Galvės iki Baltijos“ | 37 |
| 175. | 2020.10.12-13d.  | JRD mokymai „Darbas su atveju: kokie įrankiai ir technikos?" | 1 |
| 176. | 2020.11.28-29 | JRD mokymai „Antidiskriminacijos, tolerancijos ir pagarbos kitam ugdymas“ | 1 |
| 177. | 2020.12.02 | Grupinis susitikimas „ Ar myli save“ | 7 |
| 178. | 2020.12.04 | „Active Citizens renginys „Role Models. Magija ir jaunimas" | 3 |
| 179. | 2020.12.09 | Konkursas „Ruošiamės Kalėdoms“ | 5 |
| 180. | 2020.12.11 | Kino vakaras – virtuali diskusija | 6 |
| 181. | 2020.12.18 | Konkursas „Jaunimo take snaigių medžioklė"  | 8 |
| 182. | 2020.12.19 | „Active citizen" bendruomenės susitikimas | 1 |
| 183. | 2020.12.21 | Jaunimo reikalų departamento konsultacija jaunimo darbuotojams | 1 |
| AUKŠTADVARIO ATVIRA JAUNIMO ERDVĖ |
| 184. | 2020.06.04 | Orientavimosi sporto varžybos jaunimui Kalvų miške | 18 |
| 185. | 2020.06.10 | Krepšinio 3x3 varžybos | 36 |
| 186. | 2020.06.29 | Futbolo 5x5 varžybos | 24 |
| 187. | 2020.07.16 | Tinklinio 3x3 varžybos | 22 |
| 188. | 2020.08.03 | Aukštadvario atviros jaunimo erdvės logotipo konkursas | 8 |
| 189. | 2020.08.12 | Aukštadvario atviros jaunimo erdvės atidarymo šventė. „Role Models" renginys | 86 |
| 190. | 2020.09.11 | Gatvės šokių pamokos | 12 |
| 191. | 2020.09.19 | Šiaurietiško ėjimo pamokos „Skrebio miško pažintiniame pėsčiųjų take" | 10 |
| 192. | 2020-09-22-25 | JRD rengiami mokymai 1 modulis "Darbas su jaunimu"  | 1 |
| 193. | 2020.09.17-18 | Projektas „Nuo Galvės iki Baltijos" Nidoje | 2 |
| 194. | 2020.09.25 | Filmų naktis | 15 |
| 195. | 2020.09.30 | Pasaulinės turizmo dienos minėjimas. Žygis pėsčiomis į Velnio duobę | 48 |
| 196. | 2020-10-12,13 | JRD mokymai „Darbas su atveju“ | 1 |
| 197. | 2020-10-20-22 | JRD 2 mokymų „Psichologijos modulis“ | 1 |
| 198. | 2020-11-16-18 | JRD „Socialinio darbo“ modulis nuotoliniu būdu. | 1 |
| 199. | 2020.12.03 | Kalėdinių sausainių kepimo konkursas „Online" | 8 |
| 200. | 2020-12-08-11 | JRD mokymai „Neformalaus jaunimo ugdymo ir jaunimo politikos modulis“ | 1 |
| 201. | 2020.12.15 | Renginys „Role Models" magija | 4 |
| 202. | 2020.12.19 | „Kahoot" Kalėdinis mini turnyras  | 12 |

**2020 metų Centro veiklos viešinimas.**

 Su Trakų rajono jaunimo turizmo ir laisvalaikio centro veikla, naujomis idėjomis, pasiekimais, pasiūlymais buvo supažindinta ir visuomenė:

Trakų rajono jaunimo turizmo ir laisvalaikio centro interneto svetainėje www.trakujtlc.lt;

Trakų rajono jaunimo turizmo ir laisvalaikio centro FB puslapyje www.facebook.com/Trakų-jaunimo-turizmo-ir-laisvalaikio-centras-119121438149814/;

Trakų atviros jaunimo erdvės FB puslapyje: https://www.facebook.com/TAJE123/;

Lentvario jaunimo centro FB puslapyje: <https://www.facebook.com/Lentvario-jaunimo-centras-138414172064/>;

Trakų rajono savivaldybės interneto svetainėje [www.trakai.lt](http://www.trakai.lt). buvo publikuoti su Centro 2020 m. veikla susiję straipsniai.

**2020 metų veiklos ataskaitos išvados.**

2020 m. centro veiklos pagrindiniai tikslai įgyvendinti. Vyko visi planuoti renginiai: mokomųjų grupių ugdytinių orientavimosi sporto varžybos, pavasario turistinio sąskrydžio varžybos, keliaujanti stovykla „Tėviškės keliais“, rudens turistinis sąskrydis, skirtas Pasaulinei turizmo dienai, daugiadienis pėsčiųjų žygis Metelių regioniniame parke. 2020 metais dėl karantino ir ekstremalios situacijos COVID-19 ligos centro ir erdvių lankomumas sumažėjo apie 20 procentų. Beveik pusę metų Trakų rajono jaunimo turizmo ir laisvalaikio centro darbas vyko nuotoliniu būdu. Bet džiaugiamės, kad Centro organizuojami renginiai tampa vis populiaresni – tiek į organizuojamus susitikimus, tiek į aktyvaus poilsio renginius susirenka vis daugiau sveika gyvensena besidominančių ir ją vertinančių bei propaguojančių žmonių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_